10 noiembrie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **din localitatea Potlogi, județul Dâmbovița:**

Ca urmare a unei intervenții neautorizate produse în data de 10 noiembrie 2023 asupra sistemului de distribuție a gazelor naturale ce deservește localitatea Potlogi din județul Dâmbovița, alimentarea cu gaze naturale a localității a fost întreruptă. Echipele Distrigaz Sud Rețele au intervenit, luând măsurile de siguranță care se impun.

De această oprire sunt afectați un număr de **528 de clienți casnici și non-casnici** aferenți localității Potlogi.

Echipele Distrigaz Sud Rețele vor relua alimentarea cu gaze naturale a clienților afectați în cursul zilei de **11 noiembrie 2023, în jurul orelor 12:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*